
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 187
                                                           din 27 septembrie 2018
privind modificarea Statului de Funcţii al Municipiului Sighişoara
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26.023/I/2/12.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere examenul de promovare în grade sau trepte profesionale imediat superioare/examenul de promovare într-o funcție pentru care este prevăzut un nivel de studii superior a personalului contractual al Municipiului Sighișoara – Muzeul de Istorie, organizat în data de 20.08.2018, în conformitate cu prevederile H.G. nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare;

Ținând cont de prevederile art. 41 alin. (2) din H.G. nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare;

Luând în considerare prevederile art. 31 alin. (4) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;


Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 26.024/I/2/12.09.2018, prin care se propune transformarea unei funcții pentru personalul contractual, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. „a”, alin. (3) lit. „b”, art. 45 alin. (1) și a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,

            H O T Ă R Ă Ş T E:
Art. 1. Se aprobă transformarea, conform anexei la prezenta, a funcției contractuale de execuție de gestionar custode, treapta profesională I, din cadrul Muzeului de Istorie, în funcția contractuală de execuție de referent de specialitate, treapta profesională I/A.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Resurse Umane și Administrare Sistem Informatic din cadrul Municipiului Sighişoara.

Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

      Ștefănescu Constantin        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Serviciul Resurse Umane și Administrare Sistem Informatic;

  1 ex. Biroul Buget, Contabilitate, Salarizare – Direcția Economică.

  9 ex.

  B.A. 

